የሰንደቅ አላማ ቀን በሰመራ ከተማ ተከበረ
አዲስ አበባ፤ መስከረም 143/2006  (ዋኢማ) – ሰንደቅ አላማችን የብዝሃነታችን፣ አንድነታችንና ህዳሴያችን መገለጫ ነው በሚል መሪ ቃል ስድስተኛው የሰንደቅ ዓላማ ቀን ዛሬ በሰመራ ከተማ በልዩ ልዩ ዝግጅቶች ተከበረ፡፡ የክልሉ ርዕሰ መስተዳዳር አቶ እስማኤል አሊሴሮ በዚሁ ወቅት እንደተናገሩት ሰንደቅ አላማችን የብዝሃነታችንና የማንነታችን መለያ ከመሆኑም በላይ በመፈቃቀድና በእኩልነት ላይ የተመሰረተ ዴሞክራሲያዊ አንድነት እንዲጠናከር ከፍተኛ ሚና አለው ብለዋል። ሀገሪቱ የጀመረችው የህዳሴ ጉዞ የስርአቱ አደጋ በሆኑ በኪራይ ሰብሰባቢነት፣ ጠባቦችና አክራሪዎች እንዳይደናቀፍ ወጣቱ ትውልድ በሰንደቅ አላማ ዙሪያ ተሰባስቦ የተጀመሩ የልማት ስራዎችን ማስቀጠል እንደሚኖርበት አመልክተዋል። እንደ ኢዜአ ዘገባ  የክልሉ አርብቶአደር የማህበራዊ ልማትና የመልካም አስተዳዳር አገልግሎት ተጠቃሚነትን ለማረጋገጥ የተጀመሩ የመንደር ማሳባሰብ ፕሮግራሞችን በቀጣይ አጠናክሮ እንደሚቀጥል ማረጋገጡን አመልክተዋል። በዕለቱ የስድስተኛ ሰርዶ መካናይዝድ ክፍለ ጦር የፌዴራል ፖሊስና የክልሉ ልዩ ሃይል ፖሊስ ልዩ ልዩ ትርኢቶችን ለበዓሉ ታዳሚዎች አቅርበዋል።